Case ID: 1241271
Sentence 0: Bakı şəhəri Suraxanı Rayon Məhkəməsinin 01 iyul 2020-ci il tarixli, 4(010)-150/2020 saylı qərarı ilə (hakim S.M.Miriyeva) vəsatət təmin edilməmiş, xx.xx.1998-ci il təvəllüdlü, Lerik rayonu, Soru kəndində anadan olmuş, subay, məhkum olunmamış, Azərbaycan Respublikası vətəndaşı, Lerik rayonu, Soru kəndində qeydiyyatda olmaqla Bakı şəhəri, Suraxanı rayonu, Yeni Bahar qəsəbəsi nömrəsiz evdə yaşayan, Azərbaycan Respublikası Cinayət Məcəlləsinin 126.1-ci maddəsi ilə təqsirləndirilən şəxs qismində cəlb edilmiş Təqsirləndirilən şəxs barəsində ev dustaqlığı qətimkan tədbiri seçilmiş və o, dərhal məhkəmə iclas zalında həbsdən azad edilmiş, ev dustaqlığı qətimkan tədbirinin müddəti 01 iyul 2020-ci ildən tarixdən 2(iki) ay müddətinə, yəni 01.09.2020-ci il tarixə hesablanmış, Təqsirləndirilən şəxs istintaqın aparıldığı və məhkəmədə işə baxıldığı zaman yaşayış yerini axşam saat 20:00-dan səhər saat 10:00-a dək kənara çıxmamaq, elektron nəzarət vasitəsini gəzdirmək və həmin vasitənin işlək vəziyyətdə saxlanılması üçün ona xidmət etmək, məhkəmə qərarı olmadan yaşayış yerini dəyişdirməmək vəzifələrini yerinə yetirməsi, üzərinə kütləvi tədbirlərdə iştirak etməmək, zərərçəkən şəxs və onun ailə üzvləri ilə ünsiyyətdə olmamaq, nəzarət telefon zənglərinə və ya digər nəzarət siqnallarına cavab vermək, davranışına nəzarət edən orqana müəyyən edilmiş vaxtda zəng etmək, həmin orqanın, müstəntiqin, prokurorun və ya məhkəmənin çağırışlarına şəxsən və təxirə salınmadan gəlmək vəzifəsi qoyulmuş, onun evinin, mənzilinin və ya yaşayış üçün ona ayrılmış digər yerin, iş yerinin mühafizəsi Bakı şəhəri Suraxanı rayon Polis İdarəsinə həvalə edilmişdir.Məhkəmənin qərarından Suraxanı rayon prokuroru baş ədliyyə müşaviri Rəşid Mahmudov apelyasiya protesti verərək Azərbaycan Respublikası CM-nin 126.1-ci maddəsi ilə Təqsirləndirilən şəxs haqqında həbs qətimkan tədbirinin uzadılmasından imtina edilməsi və barəsində seçilmiş həbs qətimkan tədbirinin ev dustaqlığı qətimkan tədbiri ilə əvəz edilməsi barədə Suraxanı Rayon Məhkəməsinin 01.07.2020-ci il tarixli, 490100-150/2020 nömrəli qərarının ləğv edilməsi, təqsdirləndirilən şəxs barəsində həbs qətimkan tədbiri seçilməsi, həbs qətimkan tədbirinin müddətinin 05.09.2020-ci il tarixədək uzadılması barədə qərar qəbul edilməsini xahiş etmişdir.